

**ΑΠΟΣΠΑΣΜΑ ΠΡΑΚΤΙΚΟΥ 3/2018**

**Αριθ. Απόφασης: 6/2018** ΑΔΑ: 6ΗΒΖΩΨΑ-ΙΙΨ

**ΘΕΜΑ: «****Δέσμευση σχετικά με τη χρηματοδότηση της πράξης «Αξιοποίηση του παλαιού ξενοδοχείου ΞΕΝΙΑ στην Άρτα» στα πλαίσια της πρόσκλησης με κωδικό 083 και α/α ΟΠΣ 2419/29-12-2017 του Επιχειρησιακού Προγράμματος ‘Ανταγωνιστικότητα Επιχειρηματικότητα και Καινοτομία’ 2014-2020»**

Στην Άρτα σήμερα την δεκάτη πέμπτη (15η) του μηνός Ιανουαρίου του έτους 2018 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε τακτική δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 980/11-1-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Παπάζογλου Χαράλαμπος 4. Τράμπας Κωνσταντίνος 5. Πανέτας Γεώργιος 6. Χαρακλιάς Κων/νος 7. Καραγεώργος Γεώργιος 8. Ζέρβας Κων/νος 9. Σιαφάκας Χριστόφορος 10. Λιόντος Νικόλαος 11. Κουτρούμπα Άννα-Μαρία 12. Σφήκας Δημήτριος 13. Κοτσαρίνης Μιχαήλ 14. Μιλτιάδους Γεώργιος 15. Λιλής Γεώργιος | 1. Βλάχος Μιχαήλ 2. Γραμματικού-Παπατσίμπα Θεανώ 3. Στασινός Παύλος 4. Ντέμσια Αικατερίνη 5. Παπαλέξης Ιωάννης 6. Βασιλάκη-Μητρογιώργου Βικτωρία 7. Κατσαντούλα Αναστασία 8. Βλάρας Γρηγόριος 9. Κιτσαντά Ευαγγελία 10. Ξυλογιάννης Άγγελος 11. Παπακίτσος Στέφανος 12. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι κ.κ. δημοτικοί Σύμβουλοι: Πατήλας Κωνσταντίνος, Νταλάκας Δημήτριος, Παπαμιχαήλ Κων/νος, Κοσμάς Ηλίας , Ζυγουβέλης Παναγιώτης και Πετανίτης Δημήτριος.

Στη συνεδρίαση παραβρέθηκαν οι Πρόεδροι των Τοπ. Κοινοτήτων Καλαμιάς και Ρόκκα Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Το 4ο θέμα της ημερήσιας διάταξης αποσύρθηκε αφού είχε συζητηθεί σε έκτακτη συνεδρίαση του Δημοτικού Συμβουλίου στις 12-1-2017.

Ομόφωνα το Δημοτικό Συμβούλιο αποφάσισε για την συζήτηση τεσσάρων (4) έκτακτων θεμάτων, η συζήτηση των οποίων θα γίνει μετά την συζήτηση των τακτικών θεμάτων.

Ο κ. Στασινός πριν την έναρξη της συνεδρίασης παίρνοντας το λόγο, έθεσε τις απόψεις του σχετικά με διάφορα θέματα. Πρότεινε δε , ή να αποσυρθούν τα θέματα της ημερήσιας διάταξης που αφορούν το ΞΕΝΙΑ, ή να διεξαχθεί δημοψήφισμα το οποίο να αφορά την χρήση του ΞΕΝΙΑ και αφού δεν υπήρχε ανταπόκριση στην προτασή του, ακολούθως μαζί με την κα Ντέμσια αποχώρησαν.

Ο κ. Παπαιωάννου αποχώρησε πριν την έναρξη της συνεδρίασης δηλώνοντας ότι πρέπει η διαχείριση του ΞΕΝΙΑ να παραμείνει στο Δήμο.

Οι κ.κ. Παπάζογλου και Παπακίτσος αποχώρησαν μετά την συζήτηση του 4ου θέματος.

Ο Πρόεδρος κήρυξε την έναρξη της συνεδρίασης και εισηγούμενος το 3ο τακτικό θέμα της ημερήσιας διάταξης «Δέσμευση σχετικά με τη χρηματοδότηση της πράξης «Αξιοποίηση του παλαιού ξενοδοχείου ΞΕΝΙΑ στην Άρτα» στα πλαίσια της πρόσκλησης α/α ΟΠΣ 2419/29-12-2017 του Επιχειρησιακού Προγράμματος ‘Ανταγωνιστικότητα Επιχειρηματικότητα και Καινοτομία’ 2014-2020» έδωσε το λόγο στον κ. Δήμαρχο ο οποίος παίρνοντας το λόγο είπε:

Στα πλαίσια της πρόσκλησης με κωδ. 083/29-12-2017 και α/α ΟΠΣ:2419 με τίτλο «Δημιουργική Επανάχρηση Δημοτικής Ακίνητης Περιουσίας» του Άξονα Προτεραιότητας 03 «Ανάπτυξη μηχανισμών στήριξης της επιχειρηματικότητας» του Επιχειρησιακού Προγράμματος «Ανταγωνιστικότητα Επιχειρηματικότητα και Καινοτομία» 2014-2020 ο οποίος συγχρηματοδοτείται από το Ευρωπαϊκό Ταμείο Περιφερειακής Ανάπτυξης, με δυνατότητα χρηματοδότησης προϋπολογισμού μέχρι και 2.500.000,00 €, ο Δήμος Αρταίων προτίθεται να υποβάλλει πρόταση για την «Αξιοποίηση του παλαιού ξενοδοχείου ΞΕΝΙΑ στην Άρτα».

Το συνολικό κόστος των μελετών, κατασκευαστικών εργασιών και προμήθειας του αναγκαίου εξοπλισμού για την «Αξιοποίηση του παλαιού ξενοδοχείου ΞΕΝΙΑ στην Άρτα», προϋπολογίστηκε στο ποσό των 7.000.000,00 € περίπου (με βάσει τα ισχύοντα τιμολόγια ενδεικτικά 1.000.000,00 € για μελέτες, 5.000.000,00 € για αποκατάσταση του κτηρίου και 1.000.000,00 € για την αγορά του εξοπλισμού), το οποίο με τις εκπτώσεις αναμένεται να ανέλθει στα 4.030.275,85 €. Το μέγιστο ποσό χρηματοδότησης από το πρόγραμμα «Δημιουργική Επανάχρηση Δημοτικής Ακίνητης Περιουσίας» του ΕΠΑΝΕΚ ανέρχεται το μέγιστο στα 2.500.000,00 € και στην περίπτωση εκπτώσεων η έκπτωση μειώνει αποκλειστικά το ποσό χρηματοδότησης που βαρύνει το Δήμο. Επομένως το υπόλοιπο ποσό που θα προκύψει θα πρέπει να καλυφθεί από άλλους πόρους.

Εισηγούμαστε τη δέσμευση του Δημοτικού Συμβουλίου για την κάλυψη της απαιτούμενης επιπλέον χρηματοδότησης της πράξης «Αξιοποίηση του παλαιού ξενοδοχείου ΞΕΝΙΑ στην Άρτα» ή από πόρους του Δήμου ή/και από πόρους του ΠΔΕ ή/και από δανειοδότηση του Δήμου ή/και από άλλες μορφές επιχορήγησης, προκειμένου να ολοκληρωθεί το έργο και να καταστεί πλήρως λειτουργικό.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 την εισήγηση και γενομένης ψηφοφορίας κατά την οποία ο κ. Παπάζογλου και η κα Κατσαντούλα ψήφισαν ΠΑΡΩΝ

**ΑΠΟΦΑΣΙΖΕΙ  ΟΜΟΦΩΝΑ**

Α.- Τη δέσμευση του Δημοτικού Συμβουλίου για την κάλυψη της απαιτούμενης επιπλέον χρηματοδότησης για την υλοποίηση-ολοκλήρωση της πράξης «Αξιοποίηση του παλαιού ξενοδοχείου ΞΕΝΙΑ στην Άρτα» που υποβάλλεται για χρηματοδότηση στα πλαίσια της πρόσκλησης με κωδ. 083/29-12-2017 και α/α ΟΠΣ:2419 με τίτλο «Δημιουργική Επανάχρηση Δημοτικής Ακίνητης Περιουσίας» του Άξονα Προτεραιότητας 03 «Ανάπτυξη μηχανισμών στήριξης της επιχειρηματικότητας» του Επιχειρησιακού Προγράμματος «Ανταγωνιστικότητα Επιχειρηματικότητα και Καινοτομία» 2014-2020, από πόρους του Δήμου ή/και από πόρους του ΠΔΕ ή/και από άλλες μορφές επιχορήγησης και σε περίπτωση που το ποσό δεν καλυφθεί από τις ανωτέρω πηγές και από δανειοδότηση του Δήμου, προκειμένου να ολοκληρωθεί το έργο και να καταστεί πλήρως λειτουργικό.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 6/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

***ΑΚΡΙΒΕΣ ΑΝΤΙΓΡΑΦΟ***

***Άρτα αυθημερόν***

***Ο Υπεύθυνος Γραφείου***

***Θόδωρος Ντέμσιας***