

**ΑΠΟΣΠΑΣΜΑ ΠΡΑΚΤΙΚΟΥ 3/2018**

**Αριθ. Απόφασης: 11/2018** **ΑΔΑ: 68ΔΟΩΨΑ-ΑΝΒ**

**ΘΕΜΑ: «****Λήψη απόφασης για παραχώρηση χρήσης αίθουσας στο Κοινοτικό**

**κατάστημα Κωστακιών»**

Στην Άρτα σήμερα την δεκάτη πέμπτη (15η) του μηνός Ιανουαρίου του έτους 2018 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε τακτική δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 980/11-1-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Παπάζογλου Χαράλαμπος 4. Τράμπας Κωνσταντίνος 5. Πανέτας Γεώργιος 6. Χαρακλιάς Κων/νος 7. Καραγεώργος Γεώργιος 8. Ζέρβας Κων/νος 9. Σιαφάκας Χριστόφορος 10. Λιόντος Νικόλαος 11. Κουτρούμπα Άννα-Μαρία 12. Σφήκας Δημήτριος 13. Κοτσαρίνης Μιχαήλ 14. Μιλτιάδους Γεώργιος 15. Λιλής Γεώργιος | 1. Βλάχος Μιχαήλ 2. Γραμματικού-Παπατσίμπα Θεανώ 3. Στασινός Παύλος 4. Ντέμσια Αικατερίνη 5. Παπαλέξης Ιωάννης 6. Βασιλάκη-Μητρογιώργου Βικτωρία 7. Κατσαντούλα Αναστασία 8. Βλάρας Γρηγόριος 9. Κιτσαντά Ευαγγελία 10. Ξυλογιάννης Άγγελος 11. Παπακίτσος Στέφανος 12. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι κ.κ. δημοτικοί Σύμβουλοι: Πατήλας Κωνσταντίνος, Νταλάκας Δημήτριος, Παπαμιχαήλ Κων/νος, Κοσμάς Ηλίας , Ζυγουβέλης Παναγιώτης και Πετανίτης Δημήτριος.

Στη συνεδρίαση παραβρέθηκαν οι Πρόεδροι των Τοπ. Κοινοτήτων Καλαμιάς και Ρόκκα Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Το 4ο θέμα της ημερήσιας διάταξης αποσύρθηκε αφού είχε συζητηθεί σε έκτακτη συνεδρίαση του Δημοτικού Συμβουλίου στις 12-1-2017.

Ομόφωνα το Δημοτικό Συμβούλιο αποφάσισε για την συζήτηση τεσσάρων (4) έκτακτων θεμάτων, η συζήτηση των οποίων θα γίνει μετά την συζήτηση των τακτικών θεμάτων.

Ο κ. Στασινός πριν την έναρξη της συνεδρίασης παίρνοντας το λόγο, έθεσε τις απόψεις του σχετικά με διάφορα θέματα. Πρότεινε δε , ή να αποσυρθούν τα θέματα της ημερήσιας διάταξης που αφορούν το ΞΕΝΙΑ, ή να διεξαχθεί δημοψήφισμα το οποίο να αφορά την χρήση του ΞΕΝΙΑ και αφού δεν υπήρχε ανταπόκριση στην προτασή του, ακολούθως μαζί με την κα Ντέμσια αποχώρησαν.

Ο κ. Παπαιωάννου αποχώρησε πριν την έναρξη της συνεδρίασης δηλώνοντας ότι πρέπει η διαχείριση του ΞΕΝΙΑ να παραμείνει στο Δήμο.

Οι κ.κ. Παπάζογλου και Παπακίτσος αποχώρησαν μετά την συζήτηση του 4ου θέματος.

Ο Πρόεδρος κήρυξε την έναρξη της συνεδρίασης και εισηγούμενος το 9ο τακτικό θέμα της ημερήσιας διάταξης «Λήψη απόφασης για παραχώρηση χρήσης αίθουσας στο Κοινοτικό κατάστημα Κωστακιών» έδωσε το λόγο στον αρμόδιο αντιδήμαρχο κ. Σιαφάκα ο οποίος παίρνοντας το λόγο είπε:

Σύμφωνα με τις διατάξεις του άρθρου 185 του Ν.3463/2006 (ΦΕΚ 114/08-06-2006/τ.Α΄), περί δωρεάν παραχώρησης κυριότητας και χρήσης δημοτικών και κοινοτικών ακινήτων, προβλέπεται ότι:

1. Με απόφαση του δημοτικού ή κοινοτικού συμβουλίου επιτρέπεται να παραχωρείται δωρεάν η χρήση δημοτικών ή κοινοτικών ακινήτων στο Δημόσιο ή σε νομικά πρόσωπα δημοσίου δικαίου, για την αντιμετώπιση έκτακτης και επείγουσας ανάγκης. Η παραχώρηση ανακαλείται με όμοια απόφαση, εφόσον οι λόγοι που την είχαν υπαγορεύσει έχουν εκλείψει.

2. Ομοίως με απόφαση του δημοτικού ή κοινοτικού συμβουλίου, επιτρέπεται να παραχωρείται δωρεάν η χρήση ακινήτων σε άλλα νομικά πρόσωπα, που ασκούν αποκλειστικά και μόνο δραστηριότητα, η οποία είναι κοινωφελής ή προάγει τα τοπικά συμφέροντα.

Με αφορμή αίτημα του Πολιτιστικού Συλλόγου Κωστακιών Άρτας «Η Παναγιά» περί παραχώρησης αίθουσας στο Κοινοτικό Γραφείο για να το χρησιμοποιήσει ως γραφείο του Συλλόγου, το Συμβούλιο της Δημοτικής Κοινότητας Κωστακιών με το αρ. 5/2017 πρακτικό του (αρ. απόφασης 7/2017), αποφάσισε υπέρ της παραχώρησης μιας αίθουσας στο ισόγειο του Κοινοτικού Καταστήματος μέχρι 30/9/2019.

Λαμβάνοντας υπόψη τα ανωτέρω, καλείτε το Δημοτικό Συμβούλιο να αποφασίσει για την παραχώρηση ή μη της ανωτέρω αίθουσας στο Κοινοτικό Γραφείο Κωστακιών.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

A.-   Την παραχώρηση στον πολιτιστικό σύλλογο Κωστακιών Άρτας «Η Παναγιά», μιας αίθουσας στο ισόγειο του Κοινοτικού Καταστήματος μέχρι 30/9/2019

Β. Ο σκοπός της παραχώρησης είναι η στέγαση του Πολιτιστικού Συλλόγου  Κωστακιών Άρτας «Η Παναγιά»του οποίου η δραστηριότητα  προάγει τον πολιτισμό.

Γ. Σε περίπτωση που ζητηθεί από το Δήμο Αρταίων για οποιονδήποτε άλλο λόγο, ο Σύλλογος υποχρεούται να αποδώσει όλες τις αίθουσες του ισόγειου του Κοινοτικού Καταστήματος Κωστακιών ελεύθερες και χωρίς άλλη διατύπωση στον Δήμο, αρκούσης της απλής έγγραφης ειδοποίησης.

Δ. Εξουσιοδοτεί τον κ. Δήμαρχο για τη σύναψη συμφωνητικού χρησιδανείου.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 11/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

***ΑΚΡΙΒΕΣ ΑΝΤΙΓΡΑΦΟ***

***Άρτα αυθημερόν***

***Ο Υπεύθυνος Γραφείου***

***Θόδωρος Ντέμσιας***