

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 3/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 23/2018** | **ΠΕΡΙΛΗΨΗ ΘΕΜΑΤΟΣ** |
|  | **«Τροποποίηση της αριθμ.749/2017 προηγούμενης απόφασης του Δημοτικού Συμβουλίου η οποία αφορά «Έγκριση μελέτης του έργου Βελτίωση ασφάλειας και άρση επικινδυνότητας στο οδικό δίκτυο (κάθετη και οριζόντια σήμανση, διαγραμμίσεις στηθαία ασφάλειας, κάγκελα κλπ)»** |

|  |
| --- |
| **ΑΔΑ: 7ΥΛΘΩΨΑ-ΥΘ5** |

Στην Άρτα σήμερα την δεκάτη πέμπτη (15η) του μηνός Ιανουαρίου του έτους 2018 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε τακτική δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 980/11-1-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Παπάζογλου Χαράλαμπος 4. Τράμπας Κωνσταντίνος 5. Πανέτας Γεώργιος 6. Χαρακλιάς Κων/νος 7. Καραγεώργος Γεώργιος 8. Ζέρβας Κων/νος 9. Σιαφάκας Χριστόφορος 10. Λιόντος Νικόλαος 11. Κουτρούμπα Άννα-Μαρία 12. Σφήκας Δημήτριος 13. Κοτσαρίνης Μιχαήλ 14. Μιλτιάδους Γεώργιος 15. Λιλής Γεώργιος | 1. Βλάχος Μιχαήλ 2. Γραμματικού-Παπατσίμπα Θεανώ 3. Στασινός Παύλος 4. Ντέμσια Αικατερίνη 5. Παπαλέξης Ιωάννης 6. Βασιλάκη-Μητρογιώργου Βικτωρία 7. Κατσαντούλα Αναστασία 8. Βλάρας Γρηγόριος 9. Κιτσαντά Ευαγγελία 10. Ξυλογιάννης Άγγελος 11. Παπακίτσος Στέφανος 12. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι κ.κ. δημοτικοί Σύμβουλοι: Πατήλας Κωνσταντίνος, Νταλάκας Δημήτριος, Παπαμιχαήλ Κων/νος, Κοσμάς Ηλίας , Ζυγουβέλης Παναγιώτης και Πετανίτης Δημήτριος.

Στη συνεδρίαση παραβρέθηκαν οι Πρόεδροι των Τοπ. Κοινοτήτων Καλαμιάς και Ρόκκα Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Το 4ο θέμα της ημερήσιας διάταξης αποσύρθηκε αφού είχε συζητηθεί σε έκτακτη συνεδρίαση του Δημοτικού Συμβουλίου στις 12-1-2017.

Ομόφωνα το Δημοτικό Συμβούλιο αποφάσισε για την συζήτηση τεσσάρων (4) έκτακτων θεμάτων, η συζήτηση των οποίων θα γίνει μετά την συζήτηση των τακτικών θεμάτων.

Ο κ. Στασινός πριν την έναρξη της συνεδρίασης παίρνοντας το λόγο, έθεσε τις απόψεις του σχετικά με διάφορα θέματα. Πρότεινε δε , ή να αποσυρθούν τα θέματα της ημερήσιας διάταξης που αφορούν το ΞΕΝΙΑ, ή να διεξαχθεί δημοψήφισμα το οποίο να αφορά την χρήση του ΞΕΝΙΑ και αφού δεν υπήρχε ανταπόκριση στην προτασή του, ακολούθως μαζί

Ο κ. Παπαιωάννου αποχώρησε πριν την έναρξη της συνεδρίασης δηλώνοντας ότι πρέπει η διαχείριση του ΞΕΝΙΑ να παραμείνει στο Δήμο.

|  |
| --- |
| **ΑΔΑ: 7ΥΛΘΩΨΑ-ΥΘ5** |

Οι κ.κ. Παπάζογλου και Παπακίτσος αποχώρησαν μετά την συζήτηση του 4ου θέματος

Ο Πρόεδρος κήρυξε την έναρξη της συνεδρίασης και εισηγούμενος το 4ο έκτακτο θέμα της ημερήσιας διάταξης «Τροποποίηση της αριθμ.749/2017 προηγούμενης απόφασης του Δημοτικού Συμβουλίου, η οποία αφορά «Έγκριση μελέτης του έργου, Βελτίωση ασφάλειας και άρση επικινδυνότητας στο οδικό δίκτυο (κάθετη και οριζόντια σήμανση, διαγραμμίσεις στηθαία ασφάλειας, κάγκελα κλπ)»  έδωσε το λόγο στον αρμόδιο αντιδήμαρχο κ. Πανέτα, ο οποίος παίρνοντας το λόγο, έθεσε υπόψη του Συμβουλίου τα εξής:

Με την αριθμ. 749/2017 προηγούμενη αποφασή μας, είχαμε εγκρίνει την αριθμ. 26/2017 μελέτη εκτέλεσης του έργου, «Βελτίωση ασφάλειας και άρση επικινδυνότητας στο οδικό δίκτυο (κάθετη & οριζόντια σήμανση, διαγραμμίσεις στηθαία ασφαλείας, κάγκελα κλπ)» προϋπολογισμού 154.000,00 €.

Λόγω λάθους στην άθροιση του μήκους των στηθαίων ασφαλείας, τροποποιήθηκε ο προϋπολογισμός της, από 154.000,00 € σε 164.000,00 €.

Θέτουμε υπόψη σας την Τεχνική Περιγραφή της τελικής μελέτης εκτέλεσης του έργου «Βελτίωση ασφάλειας και άρση επικινδυνότητας στο οδικό δίκτυο (κάθετη & οριζόντια σήμανση, διαγραμμίσεις στηθαία ασφαλείας, κάγκελα κλπ)» και παρακαλούμε για την τροποποίηση της αριθμ. 749/2017 προηγούμενης απόφασης και την έγκριση της ορθής 26/2017 μελέτης η Τεχνική Περιγραφή έχει ως εξής:

Με την παρούσα μελέτη, προβλέπεται να εκτελεστούν εργασίες οριζόντιας και κατακόρυφης σήμανσης στο οδικό δίκτυο του Δήμου Αρταίων, σε θέσεις που κρίνονται επικίνδυνες κατόπιν αυτοψιών, υποδείξεων τροχαίας, τοπικών προέδρων, αιτήσεων κλπ και πάντα με την τελική υπόδειξη της Τεχνική Υπηρεσίας του Δήμου.

Συγκεκριμένα:

1. Στην ΔΕ Αρταίων τοποθέτηση κάγκελου στα πεζοδρόμια της περιφερειακής οδού από την πλατεία Ζέρβα έως την πλατεία Ζαγκαβιέρου, διαβάσεις πεζών σε σχολεία και σε οδούς της πόλης της Άρτας, διαγράμμιση οδών της πόλης, τοποθέτηση ανακλαστήρων, τοποθέτηση στηθαίων ασφαλείας και προστατευτικού κάγκελου στο δρόμο από τον κόμβο Κ.Παναγιάς προς 9ο Δημοτικό, οριζόντια διαγράμμιση ειδικών επισημάνσεων από θερμοπλαστικά ή ψυχροπλαστικά υλικά (πινακίδες Κ-16, Ρ-2 κλπ).
2. Στην ΤΚ Βίγλας διαγράμμιση σε τμήμα της οδού από το αντλιοστάσιο Βίγλας έως την είσοδο του οικισμού, καθώς και ανακλαστήρες επί του οδοστρώματος.
3. Στην ΤΚ Καλοβάτου διαγραμμίσεις εντός του οικισμού και στο πέριξ οδικό δίκτυο με την τοποθέτηση ανακλαστήρων. Τοποθέτηση προστατευτικού κάγκελου στη γέφυρα «Τσίγα» και στη γέφυρα στη διώρυγα Δ7 με το δρόμο Πασά.
4. Στην ΤΚ Ράχης διαγράμμιση κεντρικής οδού στο σχολείο του οικισμού και τοποθέτηση προστατευτικού κάγκελου στις γέφυρες «Θεμελή», «Καραντζά» και στη γέφυρα εισόδου του οικισμού από την επαρχιακή οδό απέναντι του γηπέδου.
5. Στην ΤΚ Καλαμιάς διαγράμμιση σε οδούς του οικισμού και τοποθέτηση προστατευτικού κάγκελου στις γέφυρες της «Γιαλοδόστρατας» και στη θέση Μουρίζια.
6. Στην ΤΚ Βλαχέρνας διαγραμμίσης σε οδούς του οικισμού και τοποθέτηση προστατευτικού κάγκελου σε οδούς του οικισμού.
7. Στην ΤΚ Γραμμενίτσας τοποθέτηση ανακλαστήρων στο οδόστρωμα πλησίον των σχολείων και τοποθέτηση προστατευτικού κάγκελου σε οδούς του οικισμού.
8. Στην ΤΚ Κεραματών τοποθέτηση προστατευτικού κάγκελου στο νεκροταφείο.

|  |
| --- |
| **ΑΔΑ: 7ΥΛΘΩΨΑ-ΥΘ5** |

1. Στην ΤΚ Αγ.Σπυρίδωνα τοποθέτηση προστατευτικού κάγκελου στη γέφυρα Γκίκα και στη θέση Βάλτος-Βοστάσια.
2. Στην ΤΚ Στρογγυλής τοποθέτηση προστατευτικού κάγκελου στη γέφυρα της τάφρου Τ1 στο δρόμο προς Άγιο Σπυρίδωνα και διαγράμμιση με τοποθέτηση ανακλαστήρων στο δρόμο που οδηγεί στον Άγιο Σπυρίδωνα.
3. Στην ΤΚ Γαβριάς τοποθέτηση στηθαίου ασφαλείας και προστατευτικού κάγκελου στην στροφή στην είσοδο του οικισμού με την τοποθέτηση ανακλαστήρων.
4. Στην ΤΚ Ψαθοτοπίου τοποθέτηση προστατευτικού κάγκελου στη γέφυρα στο νεκροταφείο διαγράμμιση και τοποθέτηση ανακλαστήρων στην είσοδο του χωριού και σε δημοτική οδό έμπροσθεν της ιδιοκτησίας Αλέκου Ζαρζάνη.
5. Στην ΤΚ Καμπής τοποθέτηση στηθαίων ασφαλείας στη θέση Δαρδαμάνη και στο δρόμο προς τον κυκλικό κόμβο του παράδρομου της Ιονίας.
6. Στην ΤΚ Πιστιανών τοποθέτηση στηθαίων ασφαλείας στη θέση Μακρυχώραφο και Ζάβατος προς Μπατσούδια και πλαστικοί οριοδείκτες οδού στη θέση Μέγα Λαγκάδι.
7. Στην ΤΚ Γριμπόβου τοποθέτηση στηθαίων ασφαλείας και προστατευτικών κιγκλιδωμάτων στη γεφύρωση της Βόσας και του ρέμα Καλόγηρου από τους παράδρομους της Ιονίας.
8. Στην ΤΚ Ροδαυγής τοποθέτηση στηθαίων ασφαλείας και προστατευτικού κάγκελου σε οδούς του οικισμού και στην οδό προς Άμμο.
9. Στην ΤΚ Σκούπας τοποθέτηση στηθαίων ασφαλείας στη θέση Παπαγιαννέικα, Μπάκα και στροφή Κάψαλη καθώς και πλαστικούς οριοδείκτες.
10. Στην ΤΚ Λιμίνης τοποθέτηση προστατευτικού κάγκελου σε γεφυρώσεις αυλάκων.
11. Στην ΤΚ Δαφνωτής τοποθέτηση προστατευτικού κάγκελου σε διάφορα σημεία της Τοπικής Κοινότητας και στηθαίων ασφαλείας.

Η συνολική δαπάνη των παραπάνω εργασιών ανέρχεται στο ποσό των 164.000,00 € με ΦΠΑ και το έργο χρηματοδοτείται από ΣΑΤΑ

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010, και την μελέτη

**ΑΠΟΦΑΣΙΖΕΙ  ΟΜΟΦΩΝΑ**

|  |
| --- |
| **ΑΔΑ: 7ΥΛΘΩΨΑ-ΥΘ5** |

A.- Την τροποποίηση της αριθμ.749/2017 προηγούμενης απόφασης του Δημοτικού

Συμβουλίου η οποία αφορά «Έγκριση μελέτης του έργου Βελτίωση ασφάλειας και άρση επικινδυνότητας στο οδικό δίκτυο (κάθετη και οριζόντια σήμανση, διαγραμμίσεις στηθαία ασφάλειας, κάγκελα κλπ)» και την εκ νέου την έγκριση της ορθής 26/2017 μελέτης του παραπάνω έργου, προϋπολογισμού δαπάνης 164.000,00€ με ΦΠΑ και χρηματοδότηση από ΣΑΤΑ, που συντάχτηκε από την ΤΥΔ.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 23/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**