

**ΑΠΟΣΠΑΣΜΑ ΠΡΑΚΤΙΚΟΥ 3/2018**

**Αριθ. Απόφασης: 4/2018** **ΑΔΑ: 723ΥΩΨΑ-Σ4Ο**

**ΘΕΜΑ: «****Υποβολή πρότασης «Αξιοποίηση του παλαιού ξενοδοχείου ΞΕΝΙΑ στην**

**Άρτα» στα πλαίσια της πρόσκλησης α/α ΟΠΣ 2419/29-12-2017 του**

**Επιχειρησιακού Προγράμματος ‘Ανταγωνιστικότητα Επιχειρηματικότητα**

**και Καινοτομία’ 2014-2020»**

Στην Άρτα σήμερα την δεκάτη πέμπτη (15η) του μηνός Ιανουαρίου του έτους 2018 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε τακτική δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 980/11-1-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Παπάζογλου Χαράλαμπος 4. Τράμπας Κωνσταντίνος 5. Πανέτας Γεώργιος 6. Χαρακλιάς Κων/νος 7. Καραγεώργος Γεώργιος 8. Ζέρβας Κων/νος 9. Σιαφάκας Χριστόφορος 10. Λιόντος Νικόλαος 11. Κουτρούμπα Άννα-Μαρία 12. Σφήκας Δημήτριος 13. Κοτσαρίνης Μιχαήλ 14. Μιλτιάδους Γεώργιος 15. Λιλής Γεώργιος | 1. Βλάχος Μιχαήλ 2. Γραμματικού-Παπατσίμπα Θεανώ 3. Στασινός Παύλος 4. Ντέμσια Αικατερίνη 5. Παπαλέξης Ιωάννης 6. Βασιλάκη-Μητρογιώργου Βικτωρία 7. Κατσαντούλα Αναστασία 8. Βλάρας Γρηγόριος 9. Κιτσαντά Ευαγγελία 10. Ξυλογιάννης Άγγελος 11. Παπακίτσος Στέφανος 12. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι κ.κ. δημοτικοί Σύμβουλοι: Πατήλας Κωνσταντίνος, Νταλάκας Δημήτριος, Παπαμιχαήλ Κων/νος, Κοσμάς Ηλίας , Ζυγουβέλης Παναγιώτης και Πετανίτης Δημήτριος.

Στη συνεδρίαση παραβρέθηκαν οι Πρόεδροι των Τοπ. Κοινοτήτων Καλαμιάς και Ρόκκα Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Το 4ο θέμα της ημερήσιας διάταξης αποσύρθηκε αφού είχε συζητηθεί σε έκτακτη συνεδρίαση του Δημοτικού Συμβουλίου στις 12-1-2017.

Ομόφωνα το Δημοτικό Συμβούλιο αποφάσισε για την συζήτηση τεσσάρων (4) έκτακτων θεμάτων, η συζήτηση των οποίων θα γίνει μετά την συζήτηση των τακτικών θεμάτων.

Ο κ. Στασινός πριν την έναρξη της συνεδρίασης παίρνοντας το λόγο, έθεσε τις απόψεις του σχετικά με διάφορα θέματα. Πρότεινε δε , ή να αποσυρθούν τα θέματα της ημερήσιας διάταξης που αφορούν το ΞΕΝΙΑ, ή να διεξαχθεί δημοψήφισμα το οποίο να αφορά την χρήση του ΞΕΝΙΑ και αφού δεν υπήρχε ανταπόκριση στην προτασή του, ακολούθως μαζί με την κα Ντέμσια αποχώρησαν.

Ο κ. Παπαιωάννου αποχώρησε πριν την έναρξη της συνεδρίασης δηλώνοντας ότι πρέπει η διαχείριση του ΞΕΝΙΑ να παραμείνει στο Δήμο.

Οι κ.κ. Παπάζογλου και Παπακίτσος αποχώρησαν μετά την συζήτηση του 4ου θέματος.

Ο Πρόεδρος κήρυξε την έναρξη της συνεδρίασης και εισηγούμενος το 1ο τακτικό θέμα της ημερήσιας διάταξης «Υποβολή πρότασης «Αξιοποίηση του παλαιού ξενοδοχείου ΞΕΝΙΑ στην Άρτα» στα πλαίσια της πρόσκλησης α/α ΟΠΣ 2419/29-12-2017 του Επιχειρησιακού Προγράμματος ‘Ανταγωνιστικότητα Επιχειρηματικότητα και Καινοτομία’ » έδωσε το λόγο στον κ. Δήμαρχο ο οποίος παίρνοντας το λόγο είπε:

Στα πλαίσια της πρόσκλησης με κωδ. 083/29-12-2017 και α/α ΟΠΣ:2419 με τίτλο «Δημιουργική Επανάχρηση Δημοτικής Ακίνητης Περιουσίας» του Άξονα Προτεραιότητας 03 «Ανάπτυξη μηχανισμών στήριξης της επιχειρηματικότητας» του Επιχειρησιακού Προγράμματος «Ανταγωνιστικότητα Επιχειρηματικότητα και Καινοτομία» 2014-2020, ο οποίος συγχρηματοδοτείται από το Ευρωπαϊκό Ταμείο Περιφερειακής Ανάπτυξης, με δυνατότητα χρηματοδότησης προϋπολογισμού μέχρι και 2.500.000,00 €, ο Δήμος Αρταίων προτίθεται να υποβάλλει πρόταση για την αξιοποίηση του δημοτικού ακινήτου Ξενία Άρτας που βρίσκεται εντός του αρχαιολογικού χώρου του Κάστρου της Άρτας και από το 1992 η λειτουργία αυτού έχει διακοπεί.

Εισηγούμαστε την υποβολή πρότασης για την «Αξιοποίηση του παλαιού ξενοδοχείου ΞΕΝΙΑ στην Άρτα».

Λαμβάνοντας υπόψη ότι η προτεινόμενη χρήση του κτηρίου θα πρέπει πληροί τις εξής προϋποθέσεις:

* Να είναι συμβατή με την αριθμ. πρόκληση του ΕΣΠΑ, έτσι ώστε να τύχει χρηματοδότησης μέχρι και 2.500.000 €.
* Να λαμβάνει υπόψη το γεγονός ότι το ΞΕΝΙΑ βρίσκεται μέσα στον αρχαιολογικό χώρο του Κάστρου της Άρτας, με αποτέλεσμα να υπόκειται στις διατάξεις του νόμου υπ. Αριθμ. 3028/2002 (ΦΕΚ Α 153/28-6-2002) «Για την προστασία των Αρχαιοτήτων και εν γένει της Πολιτιστικής Κληρονομιάς»
* Να είναι συμβατή με τις απαιτήσεις του Κεντρικού Αρχαιολογικού Συμβουλίου (ΚΑΣ) του Υπουργείου Πολιτισμού, μιας και ο χώρος του ΞΕΝΙΑ βρίσκεται μέσα στον αρχαιολογικό χώρο του Κάστρου της Άρτας.
* Να καλύψει ανάγκες του Δήμου Αρταίων σε στέγαση υπηρεσιών και δομών του, που τώρα είτε δεν έχει (δημοτική βιβλιοθήκη) είτε εξυπηρετούνται σε μισθωμένα κτίρια (δημοτικό ωδείο).
* Να συνδέει και να αναδεικνύει την πολιτιστική κληρονομιά της περιοχής μας.
* Να συνδέεται με την μουσική μας παράδοση
* Να προσελκύει το δυνατό περισσότερους δημότες και επισκέπτες
* Να είναι ένας χώρος που θα αποτελεί τουριστικό προορισμό

Οι χρήσεις που προτείνονται σύμφωνα και με τις απαιτήσεις της ανωτέρω πρόσκλησης είναι οι εξής:

* **Σύγχρονη Δημοτική Βιβλιοθήκη**, (βιβλιοθήκες, αναγνωστήρια, παιδικό τμήμα, τμήμα πολυμέσων, τμήμα ήχου, εικόνας και τρισδιάστατης εκτύπωσης, αίθουσα έμπνευσης κ,α).
* Στο ισόγειο να υπάρχει **Καφετέρια και Εστιατόριο (**400 τμ μέγιστο) που θα δοθεί σε ιδιώτη μέσω εκμίσθωσης με διαγωνιστική διαδικασία.
* Χώροι ξεχωριστοί με οπτικοακουστικά μέσα για την ιστορία της Άρτας (Αρχαία, Βυζαντινή, Μεταπολεμική, Σύγχρονη).
* Δημοτικό Ωδείο.
* Εργαστήρια όπως Παραδοσιακών Μουσικών Οργάνων, κεραμικής, ζωγραφικής
* Διαμόρφωση αμφιθεατρικής σκηνής με σύγχρονα οπτικοακουστικά μέσα – Αίθουσα πολλαπλών χρήσεων

Επίσης με βάση την πρόσκληση θα διασφαλίζεται η πρόσβαση σε ΑμεΑ στους χώρους και ο βιοκλιματικός σχεδιασμός.

Σχετικά με **εξωτερικό χώρο** προτείνονται τα παρακάτω:

1. Να διαμορφωθεί οικολογική παιδική χαρά.
2. Χώρος για αθλητισμό ενηλίκων (υπαίθρια όργανα γυμναστικής).
3. Διαμόρφωση με παγκάκια και φυτεύσεις.

Διευκρινίζεται ότι μέσω του προγράμματος δίνεται η δυνατότητα για υποέργο προπαρασκευαστικών ενεργειών-μελετών.

Εισηγούμαστε:

α) την υποβολή της πρότασης «Αξιοποίηση του παλαιού ξενοδοχείου ΞΕΝΙΑ στην Άρτα», στα πλαίσια της πρόκλησης με κωδικό 083 και α/α ΟΠΣ:2419/29-12-2017 του Επιχειρησιακού Προγράμματος ‘Ανταγωνιστικότητα Επιχειρηματικότητα και Καινοτομία’ 2014-2020 με τίτλο «Δημιουργική Επανάχρηση Δημοτικής Ακίνητης Περιουσίας» με τις παραπάνω χρήσεις

β) την εξουσιοδότηση του Δημάρχου Αρταίων κου Χρήστου Τσιρογιάννη για όλες τις απαραίτητες ενέργειες σχετικά με την ένταξη του έργου.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 την εισήγηση και γενομένης ψηφοφορίας κατά την οποία ο κ. Παπάζογλου και η κα Κατσαντούλα ψήφισαν ΠΑΡΩΝ

**ΑΠΟΦΑΣΙΖΕΙ  ΟΜΟΦΩΝΑ**

Α.- Την υποβολή της πρότασης «Αξιοποίηση του παλαιού ξενοδοχείου ΞΕΝΙΑ στην Άρτα», στα πλαίσια της πρόκλησης με κωδικό 083 και α/α ΟΠΣ:2419/29-12-2017 του Επιχειρησιακού Προγράμματος ‘Ανταγωνιστικότητα Επιχειρηματικότητα και Καινοτομία’ 2014-2020 με τίτλο «Δημιουργική Επανάχρηση Δημοτικής Ακίνητης Περιουσίας» με τις χρήσεις που αναλυτικά περιγράφονται στο εισηγητικό μέρος της παρούσας.

Β.- Την εξουσιοδότηση του Δημάρχου Αρταίων κου Χρήστου Τσιρογιάννη για όλες τις απαραίτητες ενέργειες σχετικά με την ένταξη του έργου.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 4/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

***ΑΚΡΙΒΕΣ ΑΝΤΙΓΡΑΦΟ***

***Άρτα αυθημερόν***

***Ο Υπεύθυνος Γραφείου***

***Θόδωρος Ντέμσιας***