

**ΑΠΟΣΠΑΣΜΑ ΠΡΑΚΤΙΚΟΥ 3/2018**

**Αριθ. Απόφασης: 14/2018** ΑΔΑ: Ψ68ΝΩΨΑ-ΛΞΘ

**ΘΕΜΑ: «****Επί αιτήσεως της τεχνικής εταιρείας ΝΥΧΤΗ Γ.& ΣΙΑ ΕΕ αναδόχου της**

**εργασίας «Επανασπορές και βελτιώσεις αρδευτικών εγκαταστάσεων σε**

**γήπεδα του Δήμου Αρταίων» για Παράταση σύμβασης»**

Στην Άρτα σήμερα την δεκάτη πέμπτη (15η) του μηνός Ιανουαρίου του έτους 2018 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε τακτική δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 980/11-1-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Παπάζογλου Χαράλαμπος 4. Τράμπας Κωνσταντίνος 5. Πανέτας Γεώργιος 6. Χαρακλιάς Κων/νος 7. Καραγεώργος Γεώργιος 8. Ζέρβας Κων/νος 9. Σιαφάκας Χριστόφορος 10. Λιόντος Νικόλαος 11. Κουτρούμπα Άννα-Μαρία 12. Σφήκας Δημήτριος 13. Κοτσαρίνης Μιχαήλ 14. Μιλτιάδους Γεώργιος 15. Λιλής Γεώργιος | 1. Βλάχος Μιχαήλ 2. Γραμματικού-Παπατσίμπα Θεανώ 3. Στασινός Παύλος 4. Ντέμσια Αικατερίνη 5. Παπαλέξης Ιωάννης 6. Βασιλάκη-Μητρογιώργου Βικτωρία 7. Κατσαντούλα Αναστασία 8. Βλάρας Γρηγόριος 9. Κιτσαντά Ευαγγελία 10. Ξυλογιάννης Άγγελος 11. Παπακίτσος Στέφανος 12. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι κ.κ. δημοτικοί Σύμβουλοι: Πατήλας Κωνσταντίνος, Νταλάκας Δημήτριος, Παπαμιχαήλ Κων/νος, Κοσμάς Ηλίας , Ζυγουβέλης Παναγιώτης και Πετανίτης Δημήτριος.

Στη συνεδρίαση παραβρέθηκαν οι Πρόεδροι των Τοπ. Κοινοτήτων Καλαμιάς και Ρόκκα Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Το 4ο θέμα της ημερήσιας διάταξης αποσύρθηκε αφού είχε συζητηθεί σε έκτακτη συνεδρίαση του Δημοτικού Συμβουλίου στις 12-1-2017.

Ομόφωνα το Δημοτικό Συμβούλιο αποφάσισε για την συζήτηση τεσσάρων (4) έκτακτων θεμάτων, η συζήτηση των οποίων θα γίνει μετά την συζήτηση των τακτικών θεμάτων.

Ο κ. Στασινός πριν την έναρξη της συνεδρίασης παίρνοντας το λόγο, έθεσε τις απόψεις του σχετικά με διάφορα θέματα. Πρότεινε δε , ή να αποσυρθούν τα θέματα της ημερήσιας διάταξης που αφορούν το ΞΕΝΙΑ, ή να διεξαχθεί δημοψήφισμα το οποίο να αφορά την χρήση του ΞΕΝΙΑ και αφού δεν υπήρχε ανταπόκριση στην προτασή του, ακολούθως μαζί με την κα Ντέμσια αποχώρησαν.

Ο κ. Παπαιωάννου αποχώρησε πριν την έναρξη της συνεδρίασης δηλώνοντας ότι πρέπει η διαχείριση του ΞΕΝΙΑ να παραμείνει στο Δήμο.

Οι κ.κ. Παπάζογλου και Παπακίτσος αποχώρησαν μετά την συζήτηση του 4ου θέματος.

Ο Πρόεδρος κήρυξε την έναρξη της συνεδρίασης και εισηγούμενος το 12ο τακτικό θέμα της ημερήσιας διάταξης «Επί αιτήσεως της τεχνικής εταιρείας ΝΥΧΤΗ Γ.& ΣΙΑ ΕΕ αναδόχου της εργασίας «Επανασπορές και βελτιώσεις αρδευτικών εγκαταστάσεων σε γήπεδα του Δήμου Αρταίων» για Παράταση σύμβασης» έδωσε το λόγο στον αρμόδιο αντιδήμαρχο κ. Βλάχο ο οποίος παίρνοντας το λόγο είπε:

Έχοντας υπόψη:

1. Την αρ.12 /2017 μελέτη του Τμήματος Πρασίνου .
2. Την αρ.47648/30-11-2017 απόφαση Δημάρχου για την έγκριση μελέτης.
3. ­­Tην αρ.643/2017 (ΑΔΑ ΩΗΧ7ΩΨΑ-ΡΦΖ) Απόφαση Οικονομικής Επιτροπής για την έγκριση πραγματοποίησης δαπάνης της εργασίας : «Επανασπορές και βελτιώσεις αρδευτικών εγκαταστάσεων σε γήπεδα του Δήμου Αρταίων».
4. Την αρ.654/2017(ΑΔΑ Ω4ΜΥΩΨΑ-5Υ9) Απόφαση Οικονομικής Επιτροπής για έγκριση και διάθεση πίστωσης της εργασίας : «Επανασπορές και βελτιώσεις αρδευτικών εγκαταστάσεων σε γήπεδα του Δήμου Αρταίων» σε βάρος του Κ.Α.35-6262.009.
5. Την αρ.49802/20-12-2017 σύμβαση παροχής υπηρεσιών .
6. Την αρ.50236/27-12-2017 απόφαση ορισμού επιβλέποντα.
7. Την αρ.50146/27-12-2017 αίτηση του αναδόχου ΝΥΧΤΗ Γ.& ΣΙΑ Ε.Ε. ΤΕΧΝΙΚΗ ΕΤΑΙΡΕΙΑ.

**ΕΙΣΗΓΟΥΜΑΣΤΕ**

Για την παράταση της προθεσμίας ολοκλήρωσης-παραλαβής της Εργασίας «Επανασπορές και βελτιώσεις αρδευτικών εγκαταστάσεων σε γήπεδα του Δήμου Αρταίων» μέχρι 28-02-2018 διότι δεν είναι εφικτή η πραγματοποίηση των εν λόγω εργασιών μέχρι τις 31-12-2017 λόγω δυσμενών καιρικών συνθηκών (παρατεταμένες βροχοπτώσεις) που δυσχεραίνουν τις εργασίες εγκατάστασης αυτόματου αρδευτικού δικτύου στο γήπεδο Καλοβάτου, δηλαδή τη σύνδεση του συστήματος με την υπάρχουσα γεώτρηση με πίνακα αυτοματισμού και την εγκατάσταση έτοιμου χλοοτάπητα κατά θέσεις στα σημεία εκσκαφής μετά την επαναπλήρωση των αυλακιών στα οποία θα γίνει η τοποθέτηση του υπόγειου αρδευτικού συστήματος, για την πλήρη αποκατάσταση του γηπέδου.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

A.-   Την παράταση της προθεσμίας ολοκλήρωσης-παραλαβής της Εργασίας «Επανασπορές και βελτιώσεις αρδευτικών εγκαταστάσεων σε γήπεδα του Δήμου Αρταίων» μέχρι 28-02-2018 διότι δεν είναι εφικτή η πραγματοποίηση των εν λόγω εργασιών μέχρι τις 31-12-2017 λόγω δυσμενών καιρικών συνθηκών.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 14/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

***ΑΚΡΙΒΕΣ ΑΝΤΙΓΡΑΦΟ***

***Άρτα αυθημερόν***

***Ο Υπεύθυνος Γραφείου***

***Θόδωρος Ντέμσιας***