

**ΑΠΟΣΠΑΣΜΑ ΠΡΑΚΤΙΚΟΥ 3/2018**

**Αριθ. Απόφασης: 16/2018** ΑΔΑ: ΨΑ3ΓΩΨΑ-Κ9Α

**ΘΕΜΑ: «****Επί αιτήσεως της Μαριάνθης Κωστούλα αναδόχου του έργου «Βελτίωση**

**αρδευτικού δικτύου από Νερόμυλο προς περιοχή Παράγκες της Τ.Κ.**

**Καμπής» για παράταση προθεσμίας εκτέλεσης»**

Στην Άρτα σήμερα την δεκάτη πέμπτη (15η) του μηνός Ιανουαρίου του έτους 2018 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε τακτική δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 980/11-1-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Παπάζογλου Χαράλαμπος 4. Τράμπας Κωνσταντίνος 5. Πανέτας Γεώργιος 6. Χαρακλιάς Κων/νος 7. Καραγεώργος Γεώργιος 8. Ζέρβας Κων/νος 9. Σιαφάκας Χριστόφορος 10. Λιόντος Νικόλαος 11. Κουτρούμπα Άννα-Μαρία 12. Σφήκας Δημήτριος 13. Κοτσαρίνης Μιχαήλ 14. Μιλτιάδους Γεώργιος 15. Λιλής Γεώργιος | 1. Βλάχος Μιχαήλ 2. Γραμματικού-Παπατσίμπα Θεανώ 3. Στασινός Παύλος 4. Ντέμσια Αικατερίνη 5. Παπαλέξης Ιωάννης 6. Βασιλάκη-Μητρογιώργου Βικτωρία 7. Κατσαντούλα Αναστασία 8. Βλάρας Γρηγόριος 9. Κιτσαντά Ευαγγελία 10. Ξυλογιάννης Άγγελος 11. Παπακίτσος Στέφανος 12. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι κ.κ. δημοτικοί Σύμβουλοι: Πατήλας Κωνσταντίνος, Νταλάκας Δημήτριος, Παπαμιχαήλ Κων/νος, Κοσμάς Ηλίας , Ζυγουβέλης Παναγιώτης και Πετανίτης Δημήτριος.

Στη συνεδρίαση παραβρέθηκαν οι Πρόεδροι των Τοπ. Κοινοτήτων Καλαμιάς και Ρόκκα Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Το 4ο θέμα της ημερήσιας διάταξης αποσύρθηκε αφού είχε συζητηθεί σε έκτακτη συνεδρίαση του Δημοτικού Συμβουλίου στις 12-1-2017.

Ομόφωνα το Δημοτικό Συμβούλιο αποφάσισε για την συζήτηση τεσσάρων (4) έκτακτων θεμάτων, η συζήτηση των οποίων θα γίνει μετά την συζήτηση των τακτικών θεμάτων.

Ο κ. Στασινός πριν την έναρξη της συνεδρίασης παίρνοντας το λόγο, έθεσε τις απόψεις του σχετικά με διάφορα θέματα. Πρότεινε δε , ή να αποσυρθούν τα θέματα της ημερήσιας διάταξης που αφορούν το ΞΕΝΙΑ, ή να διεξαχθεί δημοψήφισμα το οποίο να αφορά την χρήση του ΞΕΝΙΑ και αφού δεν υπήρχε ανταπόκριση στην προτασή του, ακολούθως μαζί με την κα Ντέμσια αποχώρησαν.

Ο κ. Παπαιωάννου αποχώρησε πριν την έναρξη της συνεδρίασης δηλώνοντας ότι πρέπει η διαχείριση του ΞΕΝΙΑ να παραμείνει στο Δήμο.

Οι κ.κ. Παπάζογλου και Παπακίτσος αποχώρησαν μετά την συζήτηση του 4ου θέματος.

Ο Πρόεδρος κήρυξε την έναρξη της συνεδρίασης και εισηγούμενος το 14ο τακτικό θέμα της ημερήσιας διάταξης «Επί αιτήσεως της Μαριάνθης Κωστούλα αναδόχου του έργου «Βελτίωση αρδευτικού δικτύου από Νερόμυλο προς περιοχή Παράγκες της Τ.Κ. Καμπής» έδωσε το λόγο στον αρμόδιο αντιδήμαρχο κ. Πανέτα ο οποίος παίρνοντας το λόγο είπε:

Το παρόν έργο αναφέρεται στην κατασκευή επενδεδυμένης τάφρου από σκυρόδεμα, ορθογωνικής διατομής και σε μήκος 1.055,00 μ. Η τάφρος ξεκινά από την θέση Νερόμυλος, περνά από την θέση Παράγκα και καταλήγει στη τάφρο κατάντι των πηγών Καμπής..

Την 3η του μηνός Ιουνίου 2015, υπογράφηκε το συμφωνητικό της εργολαβίας με την ανάδοχο εργοληπτική επιχείρηση «Μαριάνθη Κωστούλα ΕΔΕ», σύμφωνα με το οποίο το έργο έπρεπε να αποπερατωθεί μέχρι την 3η Νοεμβρίου 2015. Με την αριθ. 410/2015 Απόφαση του Δημοτικού Συμβουλίου δόθηκε παράταση περαίωσης των εργασιών μέχρι την 25η Νοεμβρίου 2015. Με την αριθ. 477/2015 Απόφαση του Δημοτικού Συμβουλίου δόθηκε παράταση περαίωσης των εργασιών μέχρι την 31η Δεκεμβρίου 2015. Με την αριθ. 23/2016 Απόφαση του Δημοτικού Συμβουλίου δόθηκε παράταση περαίωσης των εργασιών μέχρι την 31η Μαΐου 2016. Με την αριθ. 243/2016 Απόφαση του Δημοτικού Συμβουλίου δόθηκε παράταση περαίωσης των εργασιών μέχρι την 31η Δεκεμβρίου 2016. Με την αριθ. 558/2016 Απόφαση του Δημοτικού Συμβουλίου δόθηκε παράταση περαίωσης των εργασιών μέχρι την 31η Μαΐου 2017. Με την αριθ. 351/2017 Απόφαση του Δημοτικού Συμβουλίου δόθηκε παράταση περαίωσης των εργασιών μέχρι την 31η Οκτωβρίου 2017. Τέλος με την αριθ. 717/2017 Απόφαση του Δημοτικού Συμβουλίου δόθηκε παράταση περαίωσης των εργασιών μέχρι την 31η Δεκεμβρίου 2017.

Μέχρι σήμερα έχουν ολοκληρωθεί όλες οι εργασίες εκσκαφής και εξυγίανσης της τάφρου σε όλο το μήκος της, έγινε επένδυση της τάφρου σε μήκος περίπου 800,00 μ. Στο τμήμα αυτό τοποθετήθηκαν, όπου απαιτούνταν και οι ορθοστάτες του προστατευτικού κάγκελου.

Απομένουν οι εργασίες κατασκευής της επενδεδυμένης τάφρου στο υπόλοιπο μήκος της.

Τα έντονα καιρικά φαινόμενα κατά τους Φθινοπωρινούς μήνες δυσχέραιναν την ομαλή εκτέλεση των εργασιών. Επίσης από τα τέλη Μαΐου μέχρι τις αρχές Σεπτεμβρίου, η αρδευτική τάφρος βρισκόταν σε πλήρη λειτουργία, αρδεύοντας διάφορες καλλιέργειες σε μια μεγάλη εδαφική έκταση της περιοχής, καθιστώντας αδύνατη την εκτέλεση οιασδήποτε εργασίας.

Κατόπιν τούτου, κάνουμε δεκτή την αίτηση της αναδόχου εργοληπτικής επιχείρησης «Μαριάνθη Κωστούλα ΕΔΕ» και προτείνουμε να δοθεί παράταση προθεσμίας περατώσεως του έργου, δηλαδή μέχρι την 28η Φεβρουαρίου 2018.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

A.- Αποδέχεται το αίτημα της «Μαριάνθης Κωστούλα ΕΔΕ» αναδόχου του έργου: Βελτίωση αρδευτικού δικτύου από Νερόμυλο προς περιοχή Παράγκες της Τ.Κ. Καμπής» και εγκρίνει την   παράταση προθεσμίας περατώσεως του έργου, μέχρι την 28η Φεβρουαρίου 2018 για τους λόγους που αναφέρονται στο εισηγητικό μέρος της παρούσας.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 16/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

***ΑΚΡΙΒΕΣ ΑΝΤΙΓΡΑΦΟ***

***Άρτα αυθημερόν***

***Ο Υπεύθυνος Γραφείου***

***Θόδωρος Ντέμσιας***