

**ΑΠΟΣΠΑΣΜΑ ΠΡΑΚΤΙΚΟΥ 3/2018**

**Αριθ. Απόφασης: 12/2018** ΑΔΑ: 6609ΩΨΑ-Λ7Π

**ΘΕΜΑ: «****Λήψη απόφαση για διενέργεια δημοπρασίας για την εκμίσθωση των**

**καταστημάτων 3 & 6 της Δημοτικής Λαϊκής Αγοράς»**

Στην Άρτα σήμερα την δεκάτη πέμπτη (15η) του μηνός Ιανουαρίου του έτους 2018 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε τακτική δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 980/11-1-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Παπάζογλου Χαράλαμπος 4. Τράμπας Κωνσταντίνος 5. Πανέτας Γεώργιος 6. Χαρακλιάς Κων/νος 7. Καραγεώργος Γεώργιος 8. Ζέρβας Κων/νος 9. Σιαφάκας Χριστόφορος 10. Λιόντος Νικόλαος 11. Κουτρούμπα Άννα-Μαρία 12. Σφήκας Δημήτριος 13. Κοτσαρίνης Μιχαήλ 14. Μιλτιάδους Γεώργιος 15. Λιλής Γεώργιος | 1. Βλάχος Μιχαήλ 2. Γραμματικού-Παπατσίμπα Θεανώ 3. Στασινός Παύλος 4. Ντέμσια Αικατερίνη 5. Παπαλέξης Ιωάννης 6. Βασιλάκη-Μητρογιώργου Βικτωρία 7. Κατσαντούλα Αναστασία 8. Βλάρας Γρηγόριος 9. Κιτσαντά Ευαγγελία 10. Ξυλογιάννης Άγγελος 11. Παπακίτσος Στέφανος 12. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι κ.κ. δημοτικοί Σύμβουλοι: Πατήλας Κωνσταντίνος, Νταλάκας Δημήτριος, Παπαμιχαήλ Κων/νος, Κοσμάς Ηλίας , Ζυγουβέλης Παναγιώτης και Πετανίτης Δημήτριος.

Στη συνεδρίαση παραβρέθηκαν οι Πρόεδροι των Τοπ. Κοινοτήτων Καλαμιάς και Ρόκκα Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Το 4ο θέμα της ημερήσιας διάταξης αποσύρθηκε αφού είχε συζητηθεί σε έκτακτη συνεδρίαση του Δημοτικού Συμβουλίου στις 12-1-2017.

Ομόφωνα το Δημοτικό Συμβούλιο αποφάσισε για την συζήτηση τεσσάρων (4) έκτακτων θεμάτων, η συζήτηση των οποίων θα γίνει μετά την συζήτηση των τακτικών θεμάτων.

Ο κ. Στασινός πριν την έναρξη της συνεδρίασης παίρνοντας το λόγο, έθεσε τις απόψεις του σχετικά με διάφορα θέματα. Πρότεινε δε , ή να αποσυρθούν τα θέματα της ημερήσιας διάταξης που αφορούν το ΞΕΝΙΑ, ή να διεξαχθεί δημοψήφισμα το οποίο να αφορά την χρήση του ΞΕΝΙΑ και αφού δεν υπήρχε ανταπόκριση στην προτασή του, ακολούθως μαζί με την κα Ντέμσια αποχώρησαν.

Ο κ. Παπαιωάννου αποχώρησε πριν την έναρξη της συνεδρίασης δηλώνοντας ότι πρέπει η διαχείριση του ΞΕΝΙΑ να παραμείνει στο Δήμο.

Οι κ.κ. Παπάζογλου και Παπακίτσος αποχώρησαν μετά την συζήτηση του 4ου θέματος.

Ο Πρόεδρος κήρυξε την έναρξη της συνεδρίασης και εισηγούμενος το 10ο τακτικό θέμα της ημερήσιας διάταξης «Λήψη απόφαση για διενέργεια δημοπρασίας για την εκμίσθωση των καταστημάτων 3 & 6 της Δημοτικής Λαϊκής Αγοράς» έδωσε το λόγο στον αρμόδιο αντιδήμαρχο κ. Σιαφάκα ο οποίος παίρνοντας το λόγο είπε:

Με το άρθρο 192 του Ν. 3463/2006 «Η μίσθωση ακινήτων των Δήμων και των Κοινοτήτων γίνεται με δημοπρασία. Αν η δημοπρασία δεν φέρει αποτέλεσμα η εκμίσθωση μπορεί να γίνει με απευθείας συμφωνία της οποίας τους όρους καθορίζει το Δημοτικό Συμβούλιο. Σύμφωνα με την παρ. 1ε του άρθρου 72 του Ν.3852/10, ο καθορισμός των όρων της δημοπρασίας είναι αρμοδιότητα της Οικονομικής Επιτροπής. Αρμοδιότητα επίσης είναι η διεξαγωγή των διαγωνισμών.

Το με αρ.πρωτ. 3720/01-04-2010 συμφωνητικό με το οποίο ο Δήμος εκμίσθωνε το κατάστημα με αριθμό 6 στην Δημοτική Αγορά έληξε και συντάχθηκε το με αρ.πρωτ. 23071/2017 πρωτόκολλο παράδοσης-παραλαβής.

Προτείνουμε το δημοτικό συμβούλιο να εγκρίνει τη διενέργεια δημοπρασίας για την εκμίσθωση του καταστήματος Νο6 της Δημοτικής Αγοράς καθώς και του καταστήματος Νο3 το οποίο είναι κενό και να παραπέμψει τον καθορισμό των όρων καθώς και κάθε άλλη ενέργεια που θα απαιτηθεί στην Οικονομική Επιτροπή.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

A.-   Την διενέργεια δημοπρασίας για την εκμίσθωση του καταστήματος Νο6 της Δημοτικής Αγοράς καθώς και του καταστήματος Νο3 το οποίο είναι κενό.

Β.- Παραπέμπει τον καθορισμό των όρων καθώς και κάθε άλλη ενέργεια που θα απαιτηθεί στην Οικονομική Επιτροπή.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 12/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

***ΑΚΡΙΒΕΣ ΑΝΤΙΓΡΑΦΟ***

***Άρτα αυθημερόν***

***Ο Υπεύθυνος Γραφείου***

***Θόδωρος Ντέμσιας***