

**ΑΠΟΣΠΑΣΜΑ ΠΡΑΚΤΙΚΟΥ 3/2018**

**Αριθ. Απόφασης: 18/2018** ΑΔΑ: Ψ6ΖΙΩΨΑ-ΙΑΓ

**ΘΕΜΑ: «****Επί ενστάσεως της ΚΑΠΠΑ ΤΕΧΝΙΚΗΣ ΚΑΤΑΣΚΕΥΑΣΤΙΚΗΣ ΕΜΠΟΡΙΚΗΣ**

**Α.Ε. αναδόχου του έργου «Συντονισμός σηματοδοτούμενων κόμβων**

**Περιφερειακής οδού» κατά της αριθμ. Πρωτ. 38113/5-10-2017 απόφασης**

**εκπτωσής της»**

Στην Άρτα σήμερα την δεκάτη πέμπτη (15η) του μηνός Ιανουαρίου του έτους 2018 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε τακτική δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 980/11-1-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Παπάζογλου Χαράλαμπος 4. Τράμπας Κωνσταντίνος 5. Πανέτας Γεώργιος 6. Χαρακλιάς Κων/νος 7. Καραγεώργος Γεώργιος 8. Ζέρβας Κων/νος 9. Σιαφάκας Χριστόφορος 10. Λιόντος Νικόλαος 11. Κουτρούμπα Άννα-Μαρία 12. Σφήκας Δημήτριος 13. Κοτσαρίνης Μιχαήλ 14. Μιλτιάδους Γεώργιος 15. Λιλής Γεώργιος | 1. Βλάχος Μιχαήλ 2. Γραμματικού-Παπατσίμπα Θεανώ 3. Στασινός Παύλος 4. Ντέμσια Αικατερίνη 5. Παπαλέξης Ιωάννης 6. Βασιλάκη-Μητρογιώργου Βικτωρία 7. Κατσαντούλα Αναστασία 8. Βλάρας Γρηγόριος 9. Κιτσαντά Ευαγγελία 10. Ξυλογιάννης Άγγελος 11. Παπακίτσος Στέφανος 12. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι κ.κ. δημοτικοί Σύμβουλοι: Πατήλας Κωνσταντίνος, Νταλάκας Δημήτριος, Παπαμιχαήλ Κων/νος, Κοσμάς Ηλίας , Ζυγουβέλης Παναγιώτης και Πετανίτης Δημήτριος.

Στη συνεδρίαση παραβρέθηκαν οι Πρόεδροι των Τοπ. Κοινοτήτων Καλαμιάς και Ρόκκα Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Το 4ο θέμα της ημερήσιας διάταξης αποσύρθηκε αφού είχε συζητηθεί σε έκτακτη συνεδρίαση του Δημοτικού Συμβουλίου στις 12-1-2017.

Ομόφωνα το Δημοτικό Συμβούλιο αποφάσισε για την συζήτηση τεσσάρων (4) έκτακτων θεμάτων, η συζήτηση των οποίων θα γίνει μετά την συζήτηση των τακτικών θεμάτων.

Ο κ. Στασινός πριν την έναρξη της συνεδρίασης παίρνοντας το λόγο, έθεσε τις απόψεις του σχετικά με διάφορα θέματα. Πρότεινε δε , ή να αποσυρθούν τα θέματα της ημερήσιας διάταξης που αφορούν το ΞΕΝΙΑ, ή να διεξαχθεί δημοψήφισμα το οποίο να αφορά την χρήση του ΞΕΝΙΑ και αφού δεν υπήρχε ανταπόκριση στην προτασή του, ακολούθως μαζί με την κα Ντέμσια αποχώρησαν.

Ο κ. Παπαιωάννου αποχώρησε πριν την έναρξη της συνεδρίασης δηλώνοντας ότι πρέπει η διαχείριση του ΞΕΝΙΑ να παραμείνει στο Δήμο.

Οι κ.κ. Παπάζογλου και Παπακίτσος αποχώρησαν μετά την συζήτηση του 4ου θέματος.

Ο Πρόεδρος κήρυξε την έναρξη της συνεδρίασης και εισηγούμενος το 16ο τακτικό θέμα της ημερήσιας διάταξης «Επί ενστάσεως της ΚΑΠΠΑ ΤΕΧΝΙΚΗΣ ΚΑΤΑΣΚΕΥΑΣΤΙΚΗΣ ΕΜΠΟΡΙΚΗΣ Α.Ε. αναδόχου του έργου «Συντονισμός σηματοδοτούμενων κόμβων Περιφερειακής οδού» κατά της αριθμ. Πρωτ. 38113/5-10-2017 απόφασης εκπτωσής της» για παράταση προθεσμίας εκτέλεσης έδωσε το λόγο στον αρμόδιο αντιδήμαρχο κ. Πανέτα ο οποίος παίρνοντας το λόγο είπε:

Με την αρ. 38113/5-10-2017 απόφασή της η τεχνική Υπηρεσία του Δήμου Αρταίων, ως Διευθύνουσα υπηρεσία ,κήρυξε έκπτωτη την εταιρεία ΚΑΠΠΑ ΤΕΧΝΙΚΗ ΚΑΤΑΣΚΕΥΑΣΤΙΚΗ ΕΜΠΟΡΙΚΗ Α.Ε» από την εργολαβία «Συντονισμός σηματοδοτούμενων κόμβων Περιφερειακής οδού»

Η εταιρεία απέστειλε την αρ. 41152/27-10-2017 ένστασή της κατά της ανωτέρω απόφασης και το θέμα διαβιβάστηκε προς το αρμόδιο Τεχνικό Συμβούλιο Περιφέρειας Ηπείρου προς γνωμοδότηση, σύμφωνα με τα αναφερόμενα στην παρ.7 του άρθρου 160 του Ν.4412/2016.Η Υπηρεσία εισηγήθηκε προς το Τεχνικό Συμβούλιο την έκπτωση του αναδόχου.

Μετά την εξέταση του θέματος από το Τεχνικό Συμβούλιο, πραγματοποιήθηκε με πρωτοβουλία του αναδόχου συνάντηση μεταξύ αυτού, του Δημάρχου Αρταίων, της Δ/ντριας των Τεχνικών Υπηρεσιών και του μελετητή που συνέταξε για λογαριασμό του Δήμου τη μελέτη συντονισμού των κόμβων της Περιφερειακής οδού, προκειμένου να συζητηθούν οι λόγοι που οδήγησαν τελικώς στην απόφαση έκπτωσης και να διερευνηθούν σημεία επαφής προκειμένου να ολοκληρωθεί το έργο.

Δεδομένου ότι ο ανάδοχος επέδειξε στην ανωτέρω συνάντηση, καταφανή και ειλικρινή διάθεση να αρθούν τα εμπόδια και να προχωρήσει στην υλοποίηση του έργου, προσκόμισε στην υπηρεσία όλα τα έγγραφα που του ζητήθηκαν προκειμένου να καταστεί δυνατή η έγκριση των προς τοποθέτηση υλικών, και διαφάνηκε η καταφανής βελτίωση του ρυθμού των προς εκτέλεση εργασιών ώστε να πιθανολογείται βάσιμα η έντεχνη εκτέλεση του έργου, όπως άλλωστε δεσμεύτηκε και στην ανωτέρω συνάντηση (σχετική η αρ. 03.10.3290/21-12-2017 επιστολή του αναδόχου), η Τεχνική Υπηρεσία, σε αναμονή της απόφασης του Τεχνικού Συμβουλίου η οποία δεν έχει ακόμη κοινοποιηθεί στον Δήμο, εισηγείται για το καλό του έργου να γίνει δεκτή η ένσταση του αναδόχου επί της απόφασης έκπτωσης και να δοθεί παράταση μέχρι 30 Απριλίου 2018 για να ολοκληρωθεί το έργο.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τις σχετικές διατάξεις του ΔΚΚ Ν.3463/06, Ν.1418/84,  
Π.Δ.609/85, Π.Δ. 171/87, Ν. 3852/10, την αίτηση του αναδόχου και την εισήγηση της ΤΥΔ

**ΑΠΟΦΑΣΙΖΕΙ  ΟΜΟΦΩΝΑ**

Α.- Κάνει δεκτή την ένσταση της ΚΑΠΠΑ ΤΕΧΝΙΚΗΣ ΚΑΤΑΣΚΕΥΑΣΤΙΚΗΣ ΕΜΠΟΡΙΚΗΣ Α.Ε. αναδόχου του έργου «Συντονισμός σηματοδοτούμενων κόμβων Περιφερειακής οδού» επί της αρ. 38113/5-10-2017 απόφασης έκπτωσης της Τεχνικής Υπηρεσίας του Δήμου Αρταίων.

Β.- Κάνει δεκτό το αίτημα της ΚΑΠΠΑ ΤΕΧΝΙΚΗΣ ΚΑΤΑΣΚΕΥΑΣΤΙΚΗΣ ΕΜΠΟΡΙΚΗΣ Α.Ε. αναδόχου του έργου «Συντονισμός σηματοδοτούμενων κόμβων Περιφερειακής οδού» και εγκρίνει να δοθεί παράταση μέχρι 30 Απριλίου 2018 για να ολοκληρωθεί το έργο, για τους λόγους που αναφέρονται στο εισηγητικό μέρος της παρούσας.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 18/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**