

**ΑΠΟΣΠΑΣΜΑ ΠΡΑΚΤΙΚΟΥ 3/2018**

**Αριθ. Απόφασης: 22/2018** ΑΔΑ: 68Π7ΩΨΑ-ΖΡ8

**ΘΕΜΑ: «****Επί αιτήσεως Κ/Ξ ΖΙΩΡΗΣ Α.Ε. – ΣΤΙΒΟΣ Μ ΠΑΠΑΝΙΚΟΛΑΟΥ ΕΕ για**

**παράταση προθεσμίας περαίωσης του έργου Κλειστό Γυμναστήριο**

**Τ9 1200 θέσεων»**

Στην Άρτα σήμερα την δεκάτη πέμπτη (15η) του μηνός Ιανουαρίου του έτους 2018 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε τακτική δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 980/11-1-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Παπάζογλου Χαράλαμπος 4. Τράμπας Κωνσταντίνος 5. Πανέτας Γεώργιος 6. Χαρακλιάς Κων/νος 7. Καραγεώργος Γεώργιος 8. Ζέρβας Κων/νος 9. Σιαφάκας Χριστόφορος 10. Λιόντος Νικόλαος 11. Κουτρούμπα Άννα-Μαρία 12. Σφήκας Δημήτριος 13. Κοτσαρίνης Μιχαήλ 14. Μιλτιάδους Γεώργιος 15. Λιλής Γεώργιος | 1. Βλάχος Μιχαήλ 2. Γραμματικού-Παπατσίμπα Θεανώ 3. Στασινός Παύλος 4. Ντέμσια Αικατερίνη 5. Παπαλέξης Ιωάννης 6. Βασιλάκη-Μητρογιώργου Βικτωρία 7. Κατσαντούλα Αναστασία 8. Βλάρας Γρηγόριος 9. Κιτσαντά Ευαγγελία 10. Ξυλογιάννης Άγγελος 11. Παπακίτσος Στέφανος 12. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι κ.κ. δημοτικοί Σύμβουλοι: Πατήλας Κωνσταντίνος, Νταλάκας Δημήτριος, Παπαμιχαήλ Κων/νος, Κοσμάς Ηλίας , Ζυγουβέλης Παναγιώτης και Πετανίτης Δημήτριος.

Στη συνεδρίαση παραβρέθηκαν οι Πρόεδροι των Τοπ. Κοινοτήτων Καλαμιάς και Ρόκκα Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Το 4ο θέμα της ημερήσιας διάταξης αποσύρθηκε αφού είχε συζητηθεί σε έκτακτη συνεδρίαση του Δημοτικού Συμβουλίου στις 12-1-2017.

Ομόφωνα το Δημοτικό Συμβούλιο αποφάσισε για την συζήτηση τεσσάρων (4) έκτακτων θεμάτων, η συζήτηση των οποίων θα γίνει μετά την συζήτηση των τακτικών θεμάτων.

Ο κ. Στασινός πριν την έναρξη της συνεδρίασης παίρνοντας το λόγο, έθεσε τις απόψεις του σχετικά με διάφορα θέματα. Πρότεινε δε , ή να αποσυρθούν τα θέματα της ημερήσιας διάταξης που αφορούν το ΞΕΝΙΑ, ή να διεξαχθεί δημοψήφισμα το οποίο να αφορά την χρήση του ΞΕΝΙΑ και αφού δεν υπήρχε ανταπόκριση στην προτασή του, ακολούθως μαζί με την κα Ντέμσια αποχώρησαν.

Ο κ. Παπαιωάννου αποχώρησε πριν την έναρξη της συνεδρίασης δηλώνοντας ότι πρέπει η διαχείριση του ΞΕΝΙΑ να παραμείνει στο Δήμο.

Οι κ.κ. Παπάζογλου και Παπακίτσος αποχώρησαν μετά την συζήτηση του 4ου θέματος.3

Ο Πρόεδρος κήρυξε την έναρξη της συνεδρίασης και εισηγούμενος το 3ο έκτακτο θέμα της ημερήσιας διάταξης «Επί αιτήσεως Κ/Ξ ΖΙΩΡΗΣ Α.Ε. – ΣΤΙΒΟΣ Μ ΠΑΠΑΝΙΚΟΛΑΟΥ ΕΕ για παράταση προθεσμίας περαίωσης του έργου Κλειστό Γυμναστήριο Τ9 1200 θέσεων»  έδωσε το λόγο στον αρμόδιο αντιδήμαρχο κ. Πανέτα, ο οποίος παίρνοντας το λόγο, έθεσε υπόψη του Συμβουλίου την εισήγηση της Δ/ΝΣΗΣ ΤΕΧΝΙΚΩΝ ΥΠΗΡΕΣΙΩΝ η οποία έχει ως εξής:

Την 29η του μηνός Δεκεμβρίου 2003, υπογράφηκε συμφωνητικό μεταξύ του Δήμου Αρταίων και της εργοληπτικής επιχείρησης "ΖΙΩΡΗΣ - ΠΑΠΑΝΙΚΟΛΑΟΥ Α.Τ.Τ.Λ.Β. & Ε.Ε." για την κατασκευή του έργου "Κλειστό Γυμναστήριο Τ9 1200 θέσεων". Το ποσό της σύμβασης ανερχόταν σε 2.842.000,00€ με ΦΠΑ. Στις 24/10/2005 συντάχθηκε ο 1ος ΑΠΕ, σύμφωνα με τον οποίο το ποσό ανήλθε σε 2.864.880,51€, λόγω αύξησης του Φ.Π.Α. Στις 12/09/2012 συντάχθηκε ο 2ος ΑΠΕ, σύμφωνα με τον οποίο το ποσό ανήλθε σε 3.392.960,56€, λόγω αύξησης του ΦΠΑ και για την κάλυψη της δαπάνης των αναθεωρήσεων (480.000,00€, Τρίμηνο δημοπράτησης, Β' τρίμηνο του έτους 2003). Στις 27/06/2016 συντάχθηκε ο 3ος ΑΠΕ, για να συμπεριλάβει την αύξηση της δαπάνης του ΦΠΑ των υπολειπομένων εργασιών από 23% σε 24%, σύμφωνα με τον οποίο το ποσό ανήλθε σε 3.392.960,56 €. Στις 30/09/2016 συντάχθηκε ο 4ος ΑΠΕ, για την διόρθωση προμετρητικών παραλείψεων της μελέτης που προέκυψαν κατά την πορεία του έργου και είναι αναγκαίες για την αρτιότητα και λειτουργικότητα του έργου καθώς και για να συμπεριληφθεί αφενός η νέα εργασία που είναι απαιτούμενη για την έντεχνη ολοκλήρωση του φυσικού αντικειμένου του έργου, αφετέρου η διάστρωση μικρού τμήματος του περιβάλλοντος χώρου με υλικά οδοστρωσίας για την άμεση προσβασιμότητα στο κτίριο με σκοπό την λειτουργία του. Σύμφωνα με τον 4ο ΑΠΕ το ποσό ανήλθε σε 3.392.960,56€. Τέλος, στις 8/6/2017 συντάχθηκε ο 5ος ΑΠΕ, λόγω της ανάγκης ολοκλήρωσης και λειτουργικότητας του έργου που επέβαλε την ευρύτερη διαμόρφωση του αυλείου χώρου περιμετρικώς των πεζοδρομίων για την ομαλή διακίνηση και πρωτίστως για την πρόσβαση των αθλητών και οχημάτων στο χώρο του γυμναστηρίου. Σύμφωνα με τον 5ο ΑΠΕ το ποσό ανήλθε σε 3.419.816,02 € με ΦΠΑ.

Η χρηματοδότηση του έργου είναι από το Πρόγραμμα "ΕΛΛΑΔΑ 2004" και από ΣΑΤΑ.

Με την αριθμ. 261/2014 Απόφαση του Δημοτικού Συμβουλίου εγκρίθηκε η σύσταση Κατασκευαστικής Κοινοπραξίας με την επωνυμία Κ/Ξ "ΖΙΩΡΗΣ Α.Ε. - ΣΤΙΒΟΣ Μ. ΠΑΠΑΝΙΚΟΛΑΟΥ Ε.Ε" για την ολοκλήρωση του έργου.

Σύμφωνα με την σύμβαση, το έργο θα έπρεπε να περατωθεί μέχρι την 29η Ιουνίου 2005. Έκτοτε, με Αποφάσεις του Δημοτικού Συμβουλίου, δόθηκαν συνολικά 12 παρατάσεις της προθεσμίας περατώσεως των εργασιών λόγω ελλιπούς χρηματοδότησης, με καταλυτική ημερομηνία παράτασης την 30/12/2015 και τέσσερις επιπλέον παρατάσεις μέχρι την 28-6-2017.

Μέχρι σήμερα έχει ολοκληρωθεί άνω του 98% του συνόλου των εργασιών και ειδικότερα:

* Χωματουργικά κτιριακού συγκροτήματος και περιβάλλοντος χώρου, σε ποσοστό 100% (διάστρωση με 3Α η οποία προβλέφθηκε στον 5ο ΑΠΕ σε ποσοστό 100%).
* Επιστρώσεις σε ποσοστό 100%.
* Εργασίες σκυροδεμάτων σε ποσοστό 100%.
* Τοιχοδομές σε ποσοστό 100%.
* Ξυλουργικά σε ποσοστό 100%.
* Μεταλλουργικά σε ποσοστό 85%.
* Καλύψεις σε ποσοστό 100%.
* Ύδρευση - αποχέτευση σε ποσοστό 100%.
* Ηλεκτρικά σε ποσοστό 100%.
* Κεντρική θέρμανση σε ποσοστό 100%.
* Εργασίες περιβάλλοντος χώρου σε ποσοστό 100%.

Υπολείπονται, ο εξοπλισμός της τηλεσκοπικής κινητής εξέδρας.

Μετά από τα παραπάνω, για το καλό του έργου, κάνουμε δεκτή την αίτηση του αναδόχου και προτείνουμε να δοθεί παράταση προθεσμίας περατώσεως του έργου μέχρι την 31/03/2018.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010, του Ν. 4071/2012

και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

A.-   Αποδέχεται το αίτημα της αναδόχου Κατασκευαστικής Κοινοπραξίας με την επωνυμία Κ/Ξ "ΖΙΩΡΗΣ Α.Ε. - ΣΤΙΒΟΣ Μ. ΠΑΠΑΝΙΚΟΛΑΟΥ Ε.Ε"του έργου: Κλειστό Γυμναστήριο Τ9 1200 θέσεων» και εγκρίνει την   παράταση προθεσμίας περατώσεως του έργου, μέχρι την 31/03/2018 για τους λόγους που αναφέρονται στο εισηγητικό μέρος της παρούσας.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 22/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**